13/12/2022 | Administración LocalMunicipal
Ames
Aprobación das bases xerais e específicas e da convocatoria que rexerán os procesos selectivos convocados polo Concello de Ames para cubrir as prazas de estabilización de emprego temporal incluídas na oferta de emprego público de 2022.

Conforme ao artigo 2 da Lei 20/2021, do 28 de decembro, de medidas urxentes para a redución da temporalidade no emprego público, faise público que a Xunta de Goberno Local, en sesión extraordinaria celebrada o día 05 de decembro de 2022, adoptou o acordo que copiado é do teor literal seguinte: A Lei 20/2021, do 28 de decembro, de medidas urxentes para a redución da temporalidade no emprego público ten como obxectivo reducir a taxa de temporalidade estrutural por debaixo do 8 por cento no conxunto das Administración Públicas. Para levar a cabo o anterior, entre outras medidas, o artigo 2 da Lei establece a ampliación dos procesos de estabilización de emprego temporal como medida complementaria inmediata para paliar a situación existente, autorizando un terceiro proceso de estabilización do emprego público. Este proceso incluirá as prazas de natureza estrutural que, estean ou non dentro das relacións de postos de traballo, plantillas ou outra forma de organización de recursos humanos que estean contempladas nas distintas Administracións Públicas, e estando dotadas presupuestariamente, estivesen ocupadas de forma temporal e ininterrompidamente polo menos nos 3 anos anteriores ao 31 de decembro de 2020. A publicación das convocatorias dos procesos selectivos para a cobertura das prazas incluídas nas ofertas de emprego público deberá producirse antes do 31 de decembro de 2022 e a resolución destes procesos selectivos deberá finalizar antes do 31 de decembro de 2024. Mediante Acordo da Xunta de Goberno Local de 23 de maio de 2022 aprobouse a Oferta de Emprego (OEP) extraordinaria 2022 do Concello de Ames, publicada no Boletín Oficial da Provincia nº 99 do 26 de maio do 2022 (con correccións nos Boletíns nº 221 de 22 de novembro de 2022 e nº 227 do 30 de novembro de 2022). En Mesa Xeral de Negociación do 14 de novembro de 2022 aprobáronse as Bases Xerais e Específicas que rexerán os procesos selectivos convocados polo Concello de Ames para cubrir as prazas de estabilización de emprego temporal incluídas na Oferta de Emprego Público de 2022 (de agora en diante Bases de Estabilización do Concello de Ames). O 30 de novembro de 2022 a Mesa Xeral de Negociación acordou, por unanimidade, modificar as Bases de Estabilización do Concello de Ames elevándoas a definitivas. Consta no expediente informe favorable da técnica de administración xeral (programa de estabilización) con data do 1 de decembro de 2022, sobre a aprobación de ditas Bases. Tamén consta informe de fiscalización favorable da Intervención municipal, informe 514/2022 con data do 2 de decembro de 2022. Por todo o que antecede, a Xunta de Goberno local previa delegación do alcalde (decreto 1376/2021), por unanimidade dos seus membros presentes adopta os seguintes acordos: Primeiro. Aprobar as Bases Xerais e Específicas que rexerán os procesos selectivos convocados polo Concello de Ames para cubrir as prazas de estabilización de emprego temporal incluídas na Oferta de Emprego Público de 2022, que figuran como ANEXO I así como as correspondentes convocatorias. Segundo. Publicar as bases e a convocatoria no Boletín Oficial da Provincia (BOP), no taboleiro de anuncios e na páxina web municipal. Tamén se realizará anuncio desta convocatoria no Diario Oficial de Galicia (DOG) e por último no Boletín Oficial do Estado (BOE), con referencia á previa publicación no BOP. Terceiro. Dar traslado destes acordos ao Servizo de RR. HH, aos efectos oportunos, e notificar este acordo aos interesados/as do procedemento. Cuarto. Facultar ó alcalde do Concello de Ames para cantas actuacións sexan precisas para e mellor execución do acordado. A redución da temporalidade é un dos obxectivos prioritarios establecidos en materia de emprego público por todas as Administracións é unha condición necesaria para a prestación de servizos públicos de calidade. A Lei 20/2021, do 28 de decembro, de medidas urxentes para a redución da temporalidade no emprego público (BOE núm.132, do 29 de decembro de 2021), en vigor desde o 30 de decembro de 2021, aborda importantes reformas no ámbito do emprego público co obxectivo da redución da temporalidade. Así, adicionalmente aos procesos de estabilización que regularon os artigos 19. Un.6 da Lei 3/2017, do 27 de xuño, de Orzamentos Xerais do Estado para o ano 2017 e 19. Un.9 da Lei 6/2018, do 3 de xullo, de Orzamentos Xerais do Estado para o ano 2018, autorízase unha taxa adicional para a estabilización de emprego temporal que incluirá as prazas de natureza estrutural que, estean ou non dentro das relacións de postos de traballo, persoais ou outra forma de organización de recursos humanos que estean contempladas nas distintas Administracións públicas, e estando dotadas orzamentariamente, estean ocupadas de forma temporal e ininterrompidamente polo menos nos tres anos anteriores a 31 de decembro de 2020. O sistema de selección previsto expresamente neste suposto é o de concurso-oposición, cunha valoración na fase de concurso dun corenta por cento da puntuación total, na que se terá en conta maioritariamente a experiencia na praza, posto, escala e categoría idéntica de que se trate, podendo non ser eliminatorios os exercicios da fase de oposición, no marco da negociación colectiva establecida no art.37.1 c) do Texto refundido da lei do estatuto básico do empregado público. Así mesmo, na súa disposición adicional sexta prevé que as Administracións públicas convoquen, con carácter excepcional polo sistema de concurso, conforme ao disposto no artigo 61, apartados 6 e 7, do Texto refundido do estatuto básico do empregado público, aquelas prazas que, reunindo os requisitos establecidos no artigo 2.1 da lei, estivesen ocupadas con carácter temporal de forma ininterrompida con anterioridade a 1 de xaneiro de 2016. Estes procesos, que se realizarán por unha soa vez, poderán ser obxecto de negociación en cada un dos ámbitos territoriais da Administración do Estado, Comunidades Autónomas e Entidades Locais. Con esta disposición adicional dáse amparo normativo ao concepto xurisprudencial de interinidade de longa duración superior a cinco anos, que polo seu carácter de normativa básica resulta de aplicación ao conxunto das administracións públicas e garante a igualdade en todo o territorio. Conforme a disposición adicional oitava, os procesos de estabilización contidos na disposición adicional sexta incluirán nas súas convocatorias as prazas vacantes de natureza estrutural ocupadas de forma temporal por persoal cunha relación desta natureza, anterior a 1 de xaneiro de 2016. Os procesos de estabilización que se convoquen ao amparo da citada lei garantirán o cumprimento dos principios de libre concorrencia, igualdade, mérito, capacidade e publicidade. Entre as condicións que, de acordo coa xurisprudencia constitucional, han de darse para que non caiba apreciar infracción ningunha do principio de igualdade de acceso a cargos e empregos públicos do artigo 23.2 da Constitución están, en primeiro lugar, que se trate dunha situación excepcional; segunda, que só se acuda a este tipo de procedementos, por unha soa vez, pois doutro xeito perderíase a súa condición de remedio excepcional e terceiro, que a dita posibilidade estea establecida nunha norma con rango legal (STC 12/1999, do 11 de febreiro de 1999). A Sentenza do Tribunal Supremo do 24 de xuño de 2019 (rec.1776/2016) da validez nun plan de estabilización a unha puntuación superior dos servizos prestados na propia administración. Segundo esta sentenza, non parece arbitrario puntuar de forma distinta a experiencia, segundo se adquiriu na mesma administración á que pertence a praza ou noutro posto, xa que aínda que hai puntos en común, non se trata do mesmo contexto organizativo nin funcional, e non coinciden as competencias e funcións nin a normativa que se ha aplicar, por tanto, mediando esas diferenzas non é irrazoable que tamén difira a puntuación. Tendo en conta o exposto e, de conformidade co establecido na Disposición adicional novena da Lei 20/2021, do 28 de decembro, pola que no marco do establecido no TREBEP e nesta Lei, as Entidades locais desenvolverán os procesos de estabilización e levarán a cabo, no marco do previsto nesta Lei, acordos coas organizacións sindicais para lograr o obxectivo de redución da temporalidade establecido nesta norma. Con data de 30.11.2022 a Mesa Xeral de Negociación (MXN) do Concello de Ames aprobou as bases xerais e específicas que rexerán todos os procesos selectivos para a provisión, tanto polo proceso especial de estabilización de emprego por concurso-oposición, como a través do proceso extraordinario de concurso, de todas as prazas de persoal, funcionario e laboral, incluídas na oferta de emprego público extraordinaria de estabilización do Concello de Ames de 2022 publicada no Boletín Oficial da Provincia da Coruña (en diante BOP) nº 99 do 26 de maio de 2022 (con correccións nos BOP nº 221 do 22.11.2022 e nº 227 do 30/11/2022). As presentes bases teñen por obxecto regular os procesos selectivos da convocatoria para cubrir as prazas vacantes na Relación de Postos de Traballo do Concello de Ames relativas ao proceso de estabilización de emprego temporal, de conformidade co disposto na Lei 20/2021, de 28 de decembro, de medidas urxentes para a redución da temporalidade no emprego público. As condicións específicas de cada proceso selectivo regularanse nas bases de cada unha das correspondentes convocatorias, conforme aos criterios acordados mediante negociación colectiva e dos cales emanan as presentes bases. As presentes bases rexerán os procesos selectivos para a estabilización de emprego temporal no concello de Ames que se convoquen para a execución da Oferta de Emprego Público Extraordinaria de Estabilización aprobada por esta entidade local mediante acordo da Xunta de Goberno Local (XGL) de data 23.05.2022, e publicada no BOP da provincia da Coruña núm.99, de data 26.05.2022 (con correccións nos BOP nº 221 do 22.11.2022 e nº 227 do 30/11/2022). O número de prazas vacantes, a súa denominación, características e procedemento cobertura relaciónanse no Anexo I das presentes Bases. Coa finalidade de identificar os supostos persoais directamente afectados polos procesos de estabilización regulados nas presentes bases e garantir, así, o seu efectivo coñecemento aos efectos de participación, cobertura e no seu caso cese e indemnización, así como daqueloutros efectos oportunos e derivados da Lei 20/2021 e restante normativa aplicable, deberase cursar comunicación ao persoal ocupante das prazas convocadas ao abeiro destes procesos de estabilización. Dita comunicación realizarase de forma individual, mediante medios que garantan a acreditación/constancia formal e fidedigna da súa efectiva realización, e trala aprobación polo órgano municipal competente da correspondente convocatoria, e iso sen prexuízo da súa posterior e pertinente publicación oficial.5.1. As convocatorias dos proceso selectivos, xunto co texto íntegro da bases reguladoras, serán obxecto de publicación no Boletín Oficial da Provincia (BOP), no taboleiro de anuncios da sede electrónica, así como na web municipal.5.2. Os anuncios das correspondentes convocatorias publicaranse no Diario Oficial de Galicia (DOG) e, por último, no Boletín Oficial do Estado (BOE), abrindo este último o prazo formal de presentación de solicitudes por parte dos interesados. Ambos anuncios deberán facer referencia a publicación previa da convocatoria no BOP.5.3. As resolucións de aprobación de lista provisional e definitiva de admitidos publicaranse no BOP, no taboleiro de anuncios da sede electrónica e na páxina web municipal.5.4. Os restantes e sucesivos anuncios derivados destas convocatorias e proceso selectivos, así como das actuacións do Tribunal, inseriranse unicamente no taboleiro de anuncios da sede electrónica e na web municipal.5.5. A resolución final sobre os aspirantes finalmente seleccionados para a cobertura das vacantes convocadas, publicaranse no BOP e tamén serán obxecto de publicación no DOG.6.1. Os procesos selectivos realizaranse mediante o sistema extraordinario de concurso ou o sistema de concurso-oposición, conforme se establece no Anexo I, en función das características das prazas obxecto de convocatoria.6.2. Os procesos selectivos terán carácter aberto e garantirán a libre concorrencia. En cumprimento do artigo 23 da Constitución, en ningún caso se restrinxirá a participación ao persoal temporal (funcionario interino ou persoal laboral temporal ou laboral indefinido non fixo por sentenza) que estea a ocupar ou tiña ocupado con carácter temporal as prazas obxecto de convocatoria nin se esixirá requisito ningún que supoña restrición á liberdade de acceso ao emprego público.6.3. Os órganos de selección velarán polo cumprimento do principio de igualdade de oportunidades entre sexos.6.4. No sistema extraordinario de concurso, a valoración dos méritos profesionais non poderán supor máis do 70% da puntuación máxima total, nin os méritos académicos menos dun 30%. 6.5. Cando o sistema selectivo sexa o concurso-oposición, a fase de concurso representará, como máximo, o 40% da puntuación total do proceso selectivo e consistirá tanto na valoración de méritos profesionais, que suporán o 90% da puntuación da fase de concurso, como na valoración de méritos académicos, que suporán o 10% da puntuación da fase de concurso. A fase de oposición valorarase cun máximo do 60% da puntuación total do proceso selectivo e constará dun único exercicio que versará sobre materias propias do acceso á vacante convocada. Esta fase consistirá na contestación dun cuestionario tipo test no que cada pregunta disporá de tres respostas alternativas das que unicamente unha será válida. As respostas en branco e a resposta erróneas non descontarán. Fixarase unha puntuación mínima do 25% (15 puntos) para superar a fase de oposición. Aos efectos dos procesos de estabilización de emprego temporal no ámbito local, a fase de oposición do sistema de concurso-oposición rexerase polo disposto no artigo 2 da Lei 20/2021, do 28 de decembro, de medidas urxentes para a redución da temporalidade no emprego público. Non será de aplicación, por tanto, a este procesos o disposto nos artigos 8 e 9 do Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local. O número de temas será o seguinte, atendendo ao grupo ou subgrupo ao que correspondan as prazas que se convoquen: 30 temas, en subgrupo A1; 25 temas, en subgrupo A2; 20 temas, en grupo B; 15 temas, en subgrupo C1; 10 temas, en subgrupo C2 y 5 temas para agrupacións profesionais. As persoas participantes nos procesos de estabilización de emprego temporal que se convoquen deberán reunir, no día de finalización do prazo de presentación de solicitudes e manter ata o momento da toma de posesión como persoal funcionario de carreira os seguintes requisitos, sen prexuízo dos que sinalen as correspondentes bases específicas: a) Ter a nacionalidade española. Tamén poderán participar, como persoal funcionario, en igualdade de condicións que os españois, con excepción daqueles empregos públicos que directa ou indirectamente impliquen unha participación no exercicio do poder público ou na salvagarda dos intereses xerais do Estado e das Administracións públicas: - Os nacionais dos Estados membros da Unión Europea. - O cónxuxe dos españois e dos nacionais doutros Estados membros da Unión Europea, calquera que sexa a súa nacionalidade, sempre que non estean separados de dereito. Así mesmo, coas mesmas condicións, poderán participar os descendentes menores de vinte e un anos ou maiores desta idade que sexan dependentes. - As persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores. Os estranxeiros mencionados así como os estranxeiros con residencia legal en España poderán acceder, como persoal laboral, en igualdade de condicións que os españois. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. En caso de ser nacional doutro Estado, non estar inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Titulación: 1. Posuír a titulación esixida no anexo II das presentes bases, ou estar en condicións de obtela antes de que finalice o prazo de presentación de solicitudes de participación no proceso selectivo (sen prexuízo das excepcións e/ou particularidades expresamente previstas ou que, de ser o caso, se poidan derivar da aplicación da lexislación laboral ordinaria, convencional ou resolucións xudiciais aplicables a este respecto, en relación a aquel persoal que ocupe ou desempeñe prazas/postos a estabilizar para cuxo acceso/cobertura non se esixiu estar en posesión de ningunha das titulacións previstas no artigo 76 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público). 2. No caso de titulacións universitarias obtidas no estranxeiro, deberase estar en posesión da correspondente validación ou da credencial que acredite, no seu caso, a homologación. As persoas aspirantes deberán acreditar estar en posesión do título acreditativo do nivel de coñecemento da lingua galega requirido para o acceso ao correspondente grupo/subgrupo, de conformidade coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, modificada pola Orde do 10 de febreiro de 2014 (DOG núm.146 do 30 de xullo e DOG núm.34 do 19 de febreiro, respectivamente). En caso de non acreditalo, deberán superar unha proba de coñecemento da lingua galega, de carácter obrigatorio e eliminatorio, sendo a cualificación de apto ou non apto. Este exercicio consistirá en realizar unha proba que acredite o coñecemento de ingua galega esixido na convocatoria. A proba de lingua galega determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA) correspondente. Os niveis de coñecemento da lingua galega en relación ás prazas, postos e categorías a estabilizar son os seguintes: De conformidade co artigo 13.5 da Lei orgánica 1/1996, do 15 de xaneiro, de protección xurídica do menor, será requisito para o acceso ás profesións, oficios e actividades que impliquen contacto habitual con menores, e para o exercicio destas, non estar condenado por sentenza firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. Para estes efectos, quen pretenda o acceso a tales profesións, oficios ou actividades deberá acreditar esta circunstancia mediante unha certificación negativa do Rexistro Central de delincuentes sexuais, tal e como se especifica no Anexo II referido ás titulacións mínimas.10.1. Cota de reserva por discapacidade: As convocatorias das probas selectivas incluirán, no seu caso, unha reserva de praza/s para seren cubertas entre persoas con discapacidade, considerando como tales as definidas no apartado 2 do artigo 4 do texto refundido da Lei xeral de dereitos das persoas con discapacidade e da súa inclusión social, aprobado polo Real decreto lexislativo 1/2013, do 29 de novembro, sempre que superen os procesos selectivos e acrediten a súa discapacidade e a compatibilidade co desempeño das tarefas, de modo que progresivamente se consiga o dous por cento dos efectivos totais. A opción ás prazas reservadas haberá de formularse na solicitude de participación no proceso selectivo. De non indicalo así expresamente, entenderase que non se opta por esta reserva. Formulada a dita solicitude, unicamente se poderá presentar por esta quenda. O incumprimento desta norma determinará a exclusión da persoa aspirante. As prazas reservadas para persoas con discapacidade que queden desertas acumularanse á quenda ordinaria de acceso.10.2. Adaptación de tempo e/ou medios nos procesos selectivos: De conformidade coa Orde PRE/1822/2006, do 9 de xuño, pola que se establecen os criterios xerais para a adaptación dos tempos adicionais nos procesos selectivos para o acceso ao emprego público das persoas con discapacidade, os aspirantes que acrediten discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, co fin de asegurar a súa participación en condicións de igualdade. En caso de solicitar a adaptación, deberán presentar o certificado do grao de discapacidade e o Ditame técnico facultativo emitido polo órgano técnico de cualificación do grao da discapacidade, para acreditar as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada.1. As solicitudes para tomar parte no proceso selectivo presentaranse, conforme ao modelo que figura como Anexo III das presentes bases, nas oficinas de asistencia en materia de rexistro do Concello de Ames, en horario de atención ao público(de 09:00 h. a 14:00 h.), e no prazo de vinte (20) días naturais contados a partir do día seguinte ao da publicación do anuncio da respectiva convocatoria no BOE. Igualmente, ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do procedemento administrativo común das administracións públicas.2. Xunto con dita instancia, os aspirantes deberán achegar, en todo caso e sen prexuízo daqueloutra que no seu caso se indique no Anexo II relativo á titulación e documentación acreditativa doutros requisitos mínimos de cada convocatoria, a documentación sinalada a continuación: a) DNI, pasaporte ou documento de identificación equivalente e acreditativo da identidade do aspirante. b) Copia de documento xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar nas respectivas convocatorias e procesos selectivos. c) Copia de documento xustificativo de estar en posesión, ou en condicións de obtelo antes do remate do prazo de presentación de instancias, do nivel coñecemento da lingua galega (CELGA ou equivalente) requirido para participar nas respectivas convocatorias e procesos selectivos. d) Copia de documento xustificativo de ter aboado a taxa por dereitos de exame, na forma concreta indicada na base décima segunda. e) Relación dos méritos alegados polas persoas aspirantes para a súa valoración na fase de concurso dos procesos de concurso-oposición ou no concurso no resto dos casos (segundo proceda), xunto con copia da documentación xustificativas destes, e escrito de autobaremación (Anexo IV) detallada do aspirante con arranxo aos criterios de puntuación establecidos nas presentes bases. A documentación deberá ir ordenada e numerada segundo a orde en que se citen os méritos de autobaremación. Aqueles méritos non acreditados non serán valorados.3. Os textos das probas selectivas distribuiranse, por defecto, en galego; os aspirantes que queiran dispor do texto das probas en lingua castelá deberán indicalo na súa solicitude. Unha vez publicada a resolución definitiva de persoas admitidas e excluídas non poderán modificar o idioma das probas.4. Coa presentación da instancia entenderase que os aspirantes aceptan e acatan as bases da convocatoria.1. Será requisito necesario para participar neste proceso selectivo, aboar, as taxas de dereitos de exame, segundo o establecido na Ordenanza Fiscal reguladora da taxa, en función do grupo de clasificación da praza convocada: 2. Os dereitos de exame correspondentes, deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: https://www.concellodeames. gal/gl/tramites/oficina-virtual-tributaria Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). 3. A taxa por dereitos de exame deberá aboarse necesariamente dentro do prazo de presentación de instancias, e a falta de pago en dito prazo, determinará a exclusión definitiva do aspirante das probas selectivas.1. Rematado o prazo de presentación de instancias, a Alcaldía aprobará a lista provisional de aspirantes admitidos e excluídos que se fará pública no BOP, no taboleiro de anuncios da sede electrónica e na web municipais. En dita resolución indicaranse as persoas aspirantes inicialmente admitidas e excluídas, xunto coas causas de exclusión (todo iso con adecuación, en todo caso, ás previsións normativas aplicables ao respecto do dereito de acceso á información pública e a protección de datos de carácter persoal). 2. Os aspirantes excluídos, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, aos efectos de subsanación das causas da súa exclusión da lista provisional de admitidos (de acordo co previsto no artigo 68 da lei 39/2015, do 1 de outubro, do procedemento administrativo común das administracións públicas), ou para advertir os erros dos que, no seu caso, se tivera derivado a súa omisión na mesma. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva.3. As alegacións ou emendas serán aceptadas ou rexeitadas por resolución da Alcaldía, que será obxecto de nova publicación no BOP, no taboleiro de anuncios da sede electrónica e na páxina web do Concello, e na que se aprobará a lista definitiva de admitidos e excluídos; na mesma, tamén se determinará a composición nominativa do tribunal cualificador, e o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Os membros do Tribunal Cualificador serán designados polo alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente, tres vogais e secretario. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que poida desempeñar esta en representación ou por conta de ninguén. O Tribunal de selección poderá dispoñer de persoas asesores especialistas para as probas, que serán nomeados pola Alcaldía-Presidencia, así como de persoal de soporte e apoio que sexa necesario para o correcto desenvolvemento do proceso selectivo. Os asesores especialistas colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. A súa composición farase pública na mesma resolución da Alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os aspirantes poderán recusar aos membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia do Presidente e do Secretario. Todos os membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador, adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos do Tribunal Cualificador poderase interpoñer o seguinte recurso: Contra as propostas finais dos aspirantes aprobados e, en xeral, contra os actos de trámite, si estes últimos deciden, directa ou indirectamente, o fondo do asunto, determinan a imposibilidade de continuar o procedemento, producen indefensión ou prexuízo irreparable a dereitos e intereses lexítimos, e que no esgoten a vía administrativa, poderase interpoñer recurso de alzada en base ao artigo 121 da Lei do Procedemento Administrativo Común das Administracións Públicas ante o Sr. alcalde-presidente, no prazo dun mes, a contar desde o día seguinte o da súa notificación, ou da súa publicación no taboleiro de anuncios do Concello de Ames (sede electrónica). Transcorridos tres meses desde a interposición sen que recaia resolución, poderase entender desestimado o recurso, quedando expedita a vía do recurso contencioso-administrativo, e todo iso sen prexuízo de que se poida exercitar calquera outro que estime pertinente. Os procesos de selección realizaranse de conformidade cos sistemas establecidos no artigo 2.1 e a disposición adicional sexta e oitava da Lei 20/2021, do 28 de decembro, de medidas urxentes para a redución da temporalidade no emprego público. Cando o sistema selectivo sexa o concurso-oposición, a fase de concurso representará o 40% da puntuación máxima total do proceso selectivo e consistirá tanto na valoración de méritos profesionais, que suporán o 90% da puntuación da fase de concurso, como na valoración de méritos académicos, que será do 10% da puntuación da fase de concurso. A fase de oposición valorarase cun 60% da puntuación máxima total do proceso selectivo e constará dun único exercicio que versará sobre materias propias do acceso ao corpo, escala ou categoría da praza convocada. A oposición consistirá na contestación dun cuestionario tipo test no que cada pregunta disporá de tres respostas alternativas das que unicamente unha será valida. As respostas en branco e as respostas erróneas non descontarán. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Valorarase ata un máximo de 40 puntos. A estes efectos, o Tribunal Avaliador reunirase en sesión non pública para proceder á súa valoración. Soamente se terán en conta os documentos acreditativos que aqueles presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento de finalización do prazo de presentación de instancias. a) Por servizos prestados como persoal no Concello de Ames en praza, posto e categoría idéntica á vacante convocada e á que se pretende acceder: a razón de 0,75 puntos por mes completo de servizos. b) Por servizos prestados como persoal noutra Administración Pública Local (distinta do Concello de Ames) en praza, posto e categoría idénticas á vacante convocada e á que se pretende acceder: a razón de 0,25 puntos por mes completo de servizos. c) Por servizos prestados como persoal en calquera outra Administración Pública (distinta do Concello de Ames e non pertencente á Administración Pública Local) en praza, posto e categoría idénticas á vacante convocada e á que se pretende acceder: a razón de 0,20 puntos por mes completo de servizos. Terá a consideración de mes completo, 30 días de servizos, sexan estes continuados ou non. A estes efectos, non se terá en conta a porcentaxe de xornada efectuada, estimándose a experiencia por días completos conforme se reflicta na certificación do tempo traballado. Terán a consideración de servizos prestados como persoal temporal os prestados nas modalidades de funcionario interino, persoal laboral temporal e laboral indefinido non fixo nas prazas, postos e categorías idénticas á vacante convocada. No caso de prazas, postos, categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de inicio do prazo de presentación das solicitudes de participación no proceso selectivo; e, polo tanto, tódolos servizos prestados e acreditados valoraranse como desempeñados no último grupo/subgrupo de clasificación profesional. Forma de acreditación: a experiencia laboral acreditarase mediante a presentación do certificado de vida laboral expedido pola Tesourería Xeral da Seguridade Social acompañado dun certificado da Administración Pública de procedencia. A non presentación de ámbolos dous documentos (Vida Laboral e certificado da Administración Pública de procedencia) suporá a non valoración do mérito alegado. No devandito certificado deberase facer constar a categoría, corpo, escala e/ou especialidade dos devanditos servizos, o grupo ou subgrupo de clasificación profesional, a titulación esixida como requisito para o ingreso na mesma, o réxime xurídico da vinculación (persoal laboral, persoal funcionario…), o tipo de vínculo (laboral fixo, laboral temporal, laboral indefinido non fixo, funcionario interino, funcionario de carreira), e o período de prestación de servizos desempeñado, con indicación da data de inicio e final, no seu caso, con indicación do tempo no que se permaneceu en situacións que non conleven o desempeño efectivo de prestación de servizos, así como as licenzas sen retribución. Os méritos relativos á experiencia profesional no Concello de Ames, serán comprobados de oficio polo servizo de RRHH, sen que sexa necesaria a presentación de documento acreditativo algún polos aspirantes. Non obstante, aconsellase aos aspirantes que se atopen nesta situación que presenten a vida laboral. Valorarase a formación específica directamente relacionada coas funcións, responsabilidades ou competencias profesionais inherentes á vacante convocada. Aos anteditos efectos, considerarase formación específica susceptible de valoración os cursos de formación específica, especialización ou perfeccionamento acreditados polas persoas aspirantes e que: - Teñan sido impartidos, organizados ou homologados no marco do Acordo de Formación para o Emprego das Administracións Públicas (AFEDAP), dos Acordos ou Plans para a Formación Continua do Persoal das Administracións Públicas, ou equivalentes ou substitutivos. - Ou teñan sido impartidos, organizados ou homologados por Administracións Públicas e aqueloutros organismos públicos ou entidades de dereito público vinculados ou dependentes das mesmas, así como por Universidades Públicas. - Ou que teñan sido impartidos ou organizados por centros de formación homologados; ou por Universidades Privadas, Escolas Oficiais, Colexios Oficias, Organización Sindicais e aqueloutras entidades públicas ou privadas sempre que os ditos cursos ou accións de formación conten, en todo caso, con homologación ou recoñecemento oficial. E que no referido ao seu contido cumpran, ademais, con algunha das seguintes condicións: - Que estean directamente relacionados coas funcións, responsabilidades ou competencias profesionais habitual e especificamente atribuíbles ou inherentes á vacante convocada. E a tal efecto considerarase que compren con esta condición, ao marxe daqueloutras que no seu caso así se teñan considerado polos Tribunais, os cursos e acción formativas que versen sobre materias coincidentes e/ou relacionadas coas comprendidas no temario fixado para a fase de oposición. - Ou que versen sobre algunha das seguintes materias de carácter transversal: · Linguaxe administrativa galega. · Prevención de riscos laborais/seguridade e saúde laboral. · Igualdade. · Protección de datos. · Administración electrónica. · Ofimática. · Atención e información ao cidadán. · Responsabilidade Social nas AAPP. Xestión pública responsable e sostible. · Procedemento administrativo. · Réxime Local. · Réxime xurídico do Sector Público. E non se valorarán, en ningún caso: - Os títulos académicos oficiais do Sistema Educativo Español (en ningún dos seus diferentes niveis) ou equivalentes doutros Estados, nin a formación/cursos recibidos para/durante a obtención dos mesmos. Non obstante, si que serán susceptibles de valoración os títulos de mestría, especialista ou experto e aqueloutros de posgrao non doutoral (ou equivalentes) non habilitantes para a obtención dunha titulación académica oficial determinada ou para o exercicio dunha profesión, e que teñan sido outorgados por Universidades, Centros de Educación Superior e restantes centros públicos ou privadas homologados/autorizados aos ditos efectos - Os certificados de profesionalidade e aqueloutras formas de acreditación oficial das cualificacións profesionais do Catálogo Nacional de Cualificacións Profesionais (ou equivalentes doutros Estados). - A asistencia a xornadas, simposios, seminarios, congresos ou similares. - A formación especializada que resulte imprescindible para a obtención dunha titulación académica oficial determinada ou para o exercicio dunha profesión. - A formación vinculada á preparación de procesos selectivos ou de provisión. A valoración da antedita formación específica realizarase conforme aos criterios de puntuación sinalados a continuación, e ata o máximo total de 4 puntos: a) Nos supostos en que a praza convocada se clasifique no grupo A, subgrupo A1, acadarase o máximo total de 4 puntos a partires da 180 horas de formación, e de non chegar ao dito máximo outorgaranse 0,022 puntos por cada hora de formación. b) Nos supostos en que a praza convocada se clasifique no grupo A, subgrupo A2, acadarase o máximo total de 4 puntos a partires da 120 horas de formación, e de non chegar ao dito máximo outorgaranse 0,033 puntos por cada hora de formación. c) Nos supostos en que a praza convocada se clasifique no grupo B, acadarase o máximo total de 4 puntos a partires da 100 horas de formación, e de non chegar ao dito máximo outorgaranse 0,033 puntos por cada hora de formación. d) Nos supostos en que a praza convocada se clasifique no grupo C, subgrupo C1, acadarase o máximo total de 4 puntos a partires da 80 horas de formación, e de non chegar ao dito máximo outorgaranse 0,05 puntos por cada hora de formación. e) Nos supostos en que a praza convocada se clasifique no grupo C, subgrupo C2, acadarase o máximo total de 4 puntos a partires da 40 horas de formación, e de non chegar ao dito máximo outorgaranse 0,10 puntos por cada hora de formación. f) Nos supostos en que a praza convocada se clasifique na Agrupación profesional ou equivalentes, acadarase o máximo total de 4 puntos a partires da 20 horas de formación, e de non chegar ao dito máximo outorgaranse 0,20 puntos por cada hora de formación. Sen prexuízo do antedito, aos efectos da acreditación, consideración e valoración dos méritos sobre “formación específica” alegados polas persoas aspirantes aplicaranse, tamén, as normas e criterios indicados a continuación: - Entenderanse por Administracións Públicas as consideradas como tales no artigo 2.3. da Lei 40/2015, de 1 de outubro. - No caso de que a duración os cursos ou accións de formación alegados só se estableza por créditos e non por horas, cada crédito equivalerá a 10 horas. - Valoraranse por unha soa vez os diferentes cursos ou accións de formación cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. - Para a acreditación da formación específica alegada polas persoas aspirantes, e cuxa valoración pretendan, deberán achegar o título correspondente ou certificación ou documento acreditativo equivalente de ter superado o curso ou acción formativa alegados, emitido polo órgano competente da entidade/organismo organizador ou responsable aos ditos efectos acreditativos. - En ditos documentos acreditativos da realización dos cursos ou accións formativas deberá constar a data da súa realización, a súa duración (en horas ou créditos), así como o seu obxecto, materias, temario ou contidos impartidos (agás cursos monográficos). De no figurar ou acreditarse ditos extremos, non serán obxecto de valoración. - En todo caso, non se terán en conta outras formas de acreditación da formación específica diferentes das previstas nestas bases. Desenvolverase unha vez finalizada a fase de concurso, e considerase aprobada cando as persoas aspirantes tiveran acadado a puntuación total mínima requirida, segundo o indicado a continuación. E, de ser así, e ter aprobado a fase de oposición, a puntuación obtida na mesma sumarase á acadada na fase de concurso anterior, dando lugar á puntuación total final do concurso-oposición. A fase de oposición valorarase cun 60% da puntuación máxima total do proceso selectivo e consistirá nun único exercicio que versará sobre materias propias do acceso á praza, posto e categoría que se convoca especificadas no Anexo V (temarios), e se desenvolverá de conformidade co previsto nas presentes bases. No caso de que con posterioridade á aprobación das bases se modificara a normativa incluída nos programa ou temarios, as referencias nel contidas entenderanse efectuadas á que en cada momento resulte de aplicación. A oposición consistirá na contestación dun cuestionario tipo test no que cada pregunta disporá de tres respostas alternativas das que unicamente unha será valida. As respostas en branco e as respostas erróneas non descontarán. Nos supostos en que a praza convocada se clasifique no grupo A, subgrupo A1, o exercicio consistirá na resolución por escrito, nun tempo máximo de cento cincuenta (150) minutos, dun cuestionario tipo test de 100 preguntas. Nos supostos en que a praza convocada se clasifique no grupo A, subgrupo A2, o exercicio consistirá na resolución por escrito, nun tempo máximo de cento vinte (120) minutos, dun cuestionario tipo test de 80 preguntas. Nos supostos en que a praza convocada se clasifique no grupo B, o exercicio consistirá na resolución por escrito, nun tempo máximo de cento dez (110) minutos, dun cuestionario tipo test de 75 preguntas. Nos supostos en que a praza convocada se clasifique no grupo C, subgrupo C1, o exercicio consistirá na resolución por escrito, nun tempo máximo de cen (100) minutos, dun cuestionario tipo test de 60 preguntas. Nos supostos en que a praza convocada se clasifique no grupo C, subgrupo C2, o exercicio consistirá na resolución por escrito, nun tempo máximo de oitenta (80) minutos, dun cuestionario tipo test de 40 preguntas. Nos supostos en que a praza convocada se clasifique no subgrupo C3, agrupacións profesionais, o exercicio consistirá na resolución por escrito, nun tempo máximo de sesenta (60) minutos, dun cuestionario tipo test de 30 preguntas. O contido dos exercicios deberá ser fixado polo tribunal antes da realización dos mesmos; e deberá incluír, en todo caso, preguntas de reserva para aquelas que puidesen ser anuladas (as preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto). A fase de oposición será eliminatoria e fixarase unha puntuación mínima do 25% (15 puntos) para superar a mesma. O número de aprobados na fase de oposición será o das persoas que superen a mesma, aínda cando esta cifra exceda do número total de prazas a cubrir. Obterán as prazas ofertadas os que superando a puntuación mínima da fase de oposición obteñan maior puntuación na suma da fase de concurso e oposición. Aos efectos dos procesos de estabilización de emprego temporal no ámbito local, a fase de oposición do sistema de concurso-oposición rexerase polo disposto no artigo 2 da Lei 20/2021, do 28 de decembro, de medidas urxentes para a redución da temporalidade no emprego público. Non será de aplicación, por tanto, a este proceso o disposto nos artigos 8 e 9 do Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local. O número de temas será o seguinte, atendendo ao grupo ou subgrupo ao que correspondan as prazas que se convoquen: 30 temas, en subgrupo A1; 25 temas, en subgrupo A2; 20 temas, en grupo B; 15 temas, en subgrupo C1; 10 temas, en subgrupo C2 y 5 temas para agrupacións profesionais. Os programas que rexerán as probas selectivas detallaranse no Anexo V destas bases referido ás prazas concretas. As probas realizaranse a porta pechada sen outra asistencia que a dos opositores, membros do tribunal e, de resultar necesario, dos colaboradores e especialistas designados. Os aspirantes serán convocados por orde alfabética do primeiro apelido para cada exercicio en chamamento único, de maneira que quen non compareza será excluído. Para a realización dos exercicios, farase un chamamento a viva voz, e declararase decaído no seu dereito ao aspirante que non compareza para a realización do exercicio, que quedará excluído do proceso selectivo. Unha vez concluído o chamamento para a realización da proba non se permitirá o acceso de ningún aspirante á sala ou aula nas que esta teña lugar. Tampouco se permitirá a incorporación de ningún aspirante unha vez que se iniciaron as probas selectivas. Os aspirantes deberán acudir ás probas nas horas e datas dos respectivos chamamentos que se publicarán no taboleiro de anuncios da sede electrónica e páxina web municipal, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados. As mulleres embarazadas que prevexan que a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, engadindo á comunicación o correspondente informe médico oficial. A comunicación deberá realizarse dentro das 48 horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coas súa situación. O tribunal acordará si procede ou non realizar a proba nun lugar alternativo, aprazalo ou adoptar ambas medidas conxuntamente. Os aspirantes deberán presentarse para realizaren os exercicios provistos do D. N. I. ou documento fidedigno acreditativo da súa personalidade a xuízo do tribunal e dun bolígrafo de tinta azul. Comenzada a práctica do exercicio, o tribunal poderá requirirlles en calquera momento aos aspirantes que acrediten a súa identidade. Contra a valoración provisional da fase de concurso, os/as aspirantes poderán presentar as reclamacións que estimen oportunas ante o propio tribunal. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva no taboleiro de anuncios (sede electrónica) e na páxina web do Concello, de ser posible. As persoas aspirantes poderán presentar reclamacións ante o Tribunal de selección cada vez que finalice unha valoración ou proba da fase de oposición. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba que se publique, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de cinco (5) días hábiles, contados a partir do día seguinte ao da publicación do anuncio en cuestión no taboleiro de anuncios da sede electrónica do Concello de Ames. Concluída a cualificación final do proceso selectivo, o Tribunal determinará a relación dos/as aspirantes por orde decrecente da puntuación total final, con especificación da mesma, e elevará a correspondente proposta de nomeamento a favor do/a aspirante que obtivera a puntuación mais alta, obtida como resultado da suma das puntuacións acadadas na fase de concurso e na de oposición. O tribunal non poderá facer proposta de nomeamento a favor dun número de aspirantes superior ó das prazas convocadas. Non obstante ó anterior, sempre que o tribunal propuxese o nomeamento de igual número de aspirantes ao de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante requirirá do tribunal de selección unha relación complementaria das persoas aspirantes que sigan á proposta, para o seu posible nomeamento como persoal funcionario de carreira ou persoal laboral fixo. Para os efectos previstos neste punto, terán a mesma consideración que as renuncias os supostos referidos ós/ ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 7.ª das presentes bases xerais e as que se indiquen para cada praza nas respectivas bases específicas; ou que soliciten a excedencia de forma inmediata e no mesmo día da súa toma de posesión como funcionarios/as de carreira ou persoal laboral fixo do Concello de Ames. Efectuarase unha relación complementaria cos/as aspirantes que non obtivesen praza co fin de crear unha bolsa de emprego para cubrir necesidades futuras na cobertura interina ou temporal de postos ligados a prazas, postos e categoría da mesma natureza que as convocadas. O tribunal poderá declarar deserta a praza obxecto da presente convocatoria que non resulte cuberta á súa finalización por non superar o proceso selectivo un número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º) A maior puntuación total obtida na fase de concurso.2º) A maior puntuación total obtida no apartado a) do mérito “experiencia profesional”. 3º) A maior antigüidade total no Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular esta antigüidade total a razón de 0,75 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.4º) A maior puntuación total obtida no apartado b) do mérito “experiencia profesional”. 5º) A maior antigüidade total noutra Administración Pública Local distinta ao Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular esta antigüidade total a razón de 0,25 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.6º) A maior puntuación total obtida no apartado c) do mérito “experiencia profesional”. 7º) A maior antigüidade total noutra Administración Pública distinta da Administración Pública Local e do Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular a antigüidade total que teña o aspirante a razón de 0,15 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.8º) No caso de que, tendo en conta os criterios anteditos, persistan os empates, terase en conta a maior puntuación total obtida no apartado de méritos académicos.9º) A maior puntuación total obtida na fase de oposición.10º) E, finalmente, no que caso de que non houbera sido posible desfacer os empates trala aplicación dos criterios anteriores, este resolverase por sorteo, realizado por e ante os respectivos Tribunais, e coa presenza das persoas aspirantes afectadas que así o desexen. A fase de concurso representará o 100% da puntuación máxima total do proceso selectivo e consistirá tanto na valoración de méritos profesionais, que suporán o 70% da puntuación da fase de concurso, como na valoración de méritos académicos, que será do 30% da puntuación da fase de concurso. Consistirá na valoración, por parte do Tribunal, dos méritos que concorran nas persoas aspirantes. Valorarase ata un máximo de 100 puntos. A estes efectos, o Tribunal Avaliador reunirase en sesión non pública para proceder á súa valoración. Soamente se terán en conta os documentos acreditativos que aqueles/as aspirantes presentasen ata o peche de presentación de solicitudes, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento de finalización do prazo de presentación de instancias.1) Por servizos prestados como persoal no Concello de Ames en praza, posto e categoría idéntica á vacante convocada e á que se pretende acceder: a razón de 0,95 puntos por mes completo de servizos.2) Por servizos prestados como persoal noutra Administración Pública Local (distinta do Concello de Ames) en praza, posto e categoría idénticas á vacante convocada e á que se pretende acceder: a razón de 0,30 puntos por mes completo de servizos.3) Por servizos prestados como persoal en calquera outra Administración Pública (disinta do Concello de Ames e non pertencente á Administración Pública Local) en praza, posto e categoría idénticas á vacante convocada e á que se pretende acceder: a razón de 0,25 puntos por mes completo de servizos. Terá a consideración de mes completo, 30 días de servizos, sexan estes continuados ou non. A estes efectos, non se terá en conta a porcentaxe de xornada efectuada, estimándose a experiencia por días completos conforme se reflicta na certificación do tempo traballado. Terán a consideración de servizos prestados como persoal temporal os prestados nas modalidades de funcionario/a interino/a, persoal laboral temporal e laboral indefinido non fixo nas prazas, postos e categorías idénticas á vacante convocada. No caso de prazas, postos, categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de inicio do prazo de presentación das solicitudes de participación no proceso selectivo; e, polo tanto, tódolos servizos prestados e acreditados valoraranse como desempeñados no último grupo/subgrupo de clasificación profesional. Forma de acreditación: a experiencia laboral acreditarase mediante a presentación do certificado de vida laboral expedido pola Tesourería Xeral da Seguridade Social acompañado dun certificado da Administración Pública de procedencia. A non presentación de ámbolos dous documentos (Vida Laboral + certificado da Administración Pública de procedencia) suporá a non valoración do mérito alegado. No devandito certificado deberase facer constar a categoría, corpo, escala e/o especialidade dos devanditos servizos, o grupo ou subgrupo de clasificación profesional, a titulación esixida como requisito para o ingreso na mesma, o réxime xurídico da vinculación (persoal laboral, persoal funcionario…), o tipo de vínculo (fixo, temporal, indefinido non fixo, funcionario interino, funcionario de carreira…), e o período de prestación de servizos desempeñado, con indicación da data de inicio e final, no seu caso, con indicación do tempo no que se permaneceu en situacións que non conleven o desempeño efectivo de prestación de servizos, así como as licenzas sen retribución. Os méritos relativos á experiencia profesional no Concello de Ames, serán comprobados de oficio polo servizo de RRHH, sen que sexa necesaria a presentación de documento acreditativo algún polos/as aspirantes. Non obstante, aconsellase aos aspirantes que se atopen nesta situación que presenten a vida laboral Valorarase a formación específica directamente relacionada coas funcións, responsabilidades e/ou competencias profesionais inherentes á vacante convocada. Aos anteditos efectos, considerarase formación específica susceptible de valoración os cursos de formación específica, especialización ou perfeccionamento acreditados polas persoas aspirantes e que: 1) Teñan sido impartidos/realizados e/ou homologados no marco do Acordo de Formación para o Emprego das Administracións Públicas (AFEDAP), dos Acordos/Plans para a Formación Continua do Persoal das Administracións Públicas, ou equivalentes/substitutivos.2) Ou teñan sido impartidos, organizados e/ou homologados por Administracións Públicas e aqueloutros organismos públicos ou entidades de dereito público vinculados ou dependentes das mesmas, así como por Universidades Públicas.3) Ou que teñan sido impartidos ou organizados por centros de formación homologados; ou por Universidades Privadas, Escolas Oficiais, Colexios Oficias, Organización Sindicais e aqueloutras entidades públicas ou privadas sempre que os ditos cursos/accións de formación conten, en todo caso, con homologación ou recoñecemento oficial. E que no referido ao seu obxecto/contido cumpran, ademais, con algunha das seguintes condicións: · Que estean directamente relacionados coas funcións, responsabilidades e/ou competencias profesionais habitual e especificamente atribuíbles/inherentes á vacante convocada. · Ou que versen sobre algunha das seguintes materias de carácter transversal: · Linguaxe administrativa galega. · Prevención de riscos laborais/seguridade e saúde laboral. · Igualdade. · Protección de datos. · Administración electrónica. · Ofimática. · Atención e información ao cidadán. · Responsabilidade Social nas AAPP. Xestión pública responsable e sostible. · Procedemento administrativo. · Réxime Local. · Réxime xurídico do Sector Público. E non se valorarán, en ningún caso: - Os títulos académicos oficiais do Sistema Educativo Español (en ningún dos seus diferentes niveis) ou equivalentes doutros Estados, nin a formación/cursos recibidos para/durante a obtención dos mesmos. Non obstante, si que serán susceptibles de valoración os títulos de mestría, especialista/experto e aqueloutros de postgrao non doutoral (ou equivalentes) non habilitantes/imprescindibles para a obtención dunha titulación académica oficial determinada ou para o exercicio dunha profesión/carreira, e que teñan sido outorgados por Universidades, Centros de Educación Superior e restantes centros públicos ou privadas homologados/autorizados aos ditos efectos - Os certificados de profesionalidade e aqueloutras formas de acreditación oficial das cualificacións profesionais do Catálogo Nacional de Cualificacións Profesionais (ou equivalentes doutros Estados). - A asistencia a xornadas, simposios, seminarios, congresos ou similares/asimilables. - A formación especializada que resulte imprescindible/habilitante para a obtención dunha titulación académica oficial determinada ou para o exercicio dunha profesión/carreira. - A formación vinculada á preparación/desenvolvemento de procesos selectivos ou de provisión. A valoración da antedita formación específica realizarase conforme aos criterios de puntuación sinalados a continuación, e ata o máximo total de 30 puntos: 1) Nos supostos en que a praza convocada se clasifique no grupo A, subgrupo A1, acadarase o máximo total de 30 puntos a partires da 250 horas de formación, e de non chegar ao dito máximo outorgaranse 0,12 puntos por cada hora de formación.2) Nos supostos en que a praza convocada se clasifique no grupo A, subgrupo A2, acadarase o máximo total de 30 puntos a partires da 200 horas de formación, e de non chegar ao dito máximo outorgaranse 0,15 puntos por cada hora de formación.3) Nos supostos en que a praza convocada se clasifique no grupo B, acadarase o máximo total de 30 puntos a partires da 180 horas de formación, e de non chegar ao dito máximo outorgaranse 0,17 puntos por cada hora de formación.4) Nos supostos en que a praza convocada se clasifique no grupo C, subgrupo C1, acadarase o máximo total de 30 puntos a partires da 100 horas de formación, e de non chegar ao dito máximo outorgaranse 0,3 puntos por cada hora de formación.5) Nos supostos en que a praza convocada se clasifique no grupo C, subgrupo C2, acadarase o máximo total de 30 puntos a partires da 80 horas de formación, e de non chegar ao dito máximo outorgaranse 0,375 puntos por cada hora de formación.6) Nos supostos en que a praza convocada se clasifique na Agrupación profesional ou equivalentes, acadarase o máximo total de 30 puntos a partires da 40 horas de formación, e de non chegar ao dito máximo outorgaranse 0,75 puntos por cada hora de formación. Sen prexuízo do antedito, aos efectos da acreditación, consideración e valoración dos méritos sobre “formación específica” alegados polas persoas aspirantes aplicaranse, tamén, as normas e criterios indicados a continuación: - Entenderanse por Administracións Públicas as consideradas como tales no artigo 2.3. da Lei 40/2015, de 1 de outubro. - No caso de que a duración os cursos/accións de formación alegados só se estableza por créditos e non por horas, cada crédito equivalerá a 10 horas. - Valoraranse por unha soa vez os diferentes cursos/accións de formación cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. - Para a acreditación da formación específica alegada polas persoas aspirantes, e cuxa valoración pretendan, deberán achegar o título correspondente ou certificación ou documento acreditativo equivalente de ter superado o curso ou acción formativa alegados, emitido polo órgano competente da entidade/organismo organizador ou responsable aos ditos efectos acreditativos - En ditos documentos acreditativos da realización dos cursos/accións formativas deberá constar a data da súa realización, a súa duración (en horas e/ou créditos), así como o seu obxecto e/ou materias/temario/contidos impartidos (agás cursos monográficos). De no figurar ou acreditarse ditos extremos, non serán obxecto de valoración. - En todo caso, non se terán en conta outras formas de acreditación da formación específica diferentes das previstas nestas bases. Contra a valoración provisional da fase de concurso, os/as aspirantes poderán presentar as reclamacións que estimen oportunas ante o propio tribunal dentro dos cinco (5) días hábiles seguintes contados a partir do día seguinte ao da publicación do anuncio co resultado da valoración provisional do concurso no taboleiro de anuncios da sede electrónica do Concello. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva no taboleiro de anuncios da sede electrónica e na páxina web do Concello, de ser posible. Concluída a cualificación final do proceso selectivo, o Tribunal determinará a relación dos/as aspirantes por orde decrecente da puntuación total final, con especificación da mesma, e elevará a correspondente proposta de nomeamento a favor do/a aspirante que obtivera a puntuación mais alta na fase de concurso. O tribunal non poderá facer proposta de nomeamento a favor dun número de aspirantes superior ó das prazas convocadas. Non obstante ó anterior, sempre que o tribunal propuxese o nomeamento de igual número de aspirantes ao de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante requirirá do tribunal de selección unha relación complementaria das persoas aspirantes que sigan á proposta, para o seu posible nomeamento como persoal funcionario de carreira ou persoal laboral fixo. Para os efectos previstos neste punto terán a mesma consideración que as renuncias os supostos referidos ós/ ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 7.ª das presentes bases xerais e as que se indiquen para cada praza nas respectivas bases específicas; ou que soliciten a excedencia de forma inmediata e no mesmo día da súa toma de posesión como funcionarios/as de carreira ou persoal laboral fixo do Concello de Ames. O tribunal poderá declarar deserta a praza obxecto da presente convocatoria que non resulte cuberta á súa finalización por non superar o proceso selectivo un número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º) A maior puntuación total obtida no apartado a) do mérito “experiencia profesional” 2º) A maior antigüidade total no Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular esta antigüidade total a razón de 0,95 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.3º) A maior puntuación total obtida no apartado b) do mérito “experiencia profesional” 4º) A maior antigüidade total noutra Administración Pública Local distinta ao Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular esta antigüidade total a razón de 5º) 0,30 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.6º) A maior puntuación total obtida no apartado c) do mérito “experiencia profesional” 7º) A maior antigüidade total noutra Administración Pública distinta da Administración Pública Local e do Concello de Ames na praza, posto e categoría idéntica ou equivalente á vacante convocada e á que se pretende acceder. Para aplicar este criterio, o Tribunal deberá calcular a antigüidade total que teña o aspirante a razón de 0,20 puntos por mes de servizos prestados acreditado polo/a aspirante. Estas puntuacións deberán ser publicadas xunta ca proposta de resolución.8º) No caso de que, tendo en conta os criterios anteditos, persistan os empates, terase en conta a maior puntuación total obtida no apartado de méritos académicos.9º) E, finalmente, no que caso de que non houbera sido posible desfacer os empates trala aplicación dos criterios anteriores, este resolverase por sorteo, realizado por e ante os respectivos Tribunais, e coa presenza das persoas aspirantes afectadas que así o desexen. A fase de concurso representará o 100% da puntuación máxima total do proceso selectivo e consistirá tanto na valoración de méritos profesionais, que suporán o 70% da puntuación da fase de concurso, como na valoración de méritos académicos, que será do 30% da puntuación da fase de concurso. Consistirá na valoración, por parte do Tribunal, dos méritos que concorran nas persoas aspirantes. Valorarase ata un máximo de 100 puntos. A estes efectos, o Tribunal Avaliador reunirase en sesión non pública para proceder á súa valoración. Soamente se terán en conta os documentos acreditativos que aqueles/as presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento de finalización do prazo de presentación de instancias. a) Por servizos prestados como persoal no Concello de Ames en praza, posto e categoría idéntica á vacante convocada e á que se pretende acceder: a razón de 0,95 puntos por mes completo de servizos ata unha puntuación máxima de 70 puntos. Por servizos prestados como persoal no Concello de Ames en praza, posto e categoría distinta á vacante convocada e á que se pretende acceder: a razón de 0,35 puntos por mes completo de servizos ata unha puntuación máxima de 33 puntos. b) Por servizos prestados como persoal noutra Administración Pública Local (distinta do Concello de Ames) en praza, posto e categoría idénticas á vacante convocada e á que se pretende acceder: a razón de 0,45 puntos por mes completo de servizos ata unha puntuación máxima de 70 puntos. Por servizos prestados como persoal noutra Administración Pública Local (distinta do Concello de Ames) en praza, posto e categoría distinta á vacante convocada e á que se pretende acceder: a razón de 0,30 puntos por mes completo de servizos ata unha puntuación máxima de 33 puntos. c) Por servizos prestados como persoal en calquera outra Administración Pública (distinta do Concello de Ames e non pertencente á Administración Pública Local) en praza, posto e categoría idénticas á vacante convocada e á que se pretende acceder: a razón de 0,40 puntos por mes completo de servizos ata un máximo de 70 puntos. Por servizos prestados como persoal en calquera outra Administración Pública (distinta do Concello de Ames e non pertencente á Administración Pública Local) en praza, posto e categoría distinta á vacante convocada e á que se pretende acceder: a razón de 0,25 puntos por mes completo de servizos ata unha puntuación máxima de 33 puntos. Terá a consideración de mes completo, 30 días de servizos, sexan estes continuados ou non. A estes efectos, non se terá en conta a porcentaxe de xornada efectuada, estimándose a experiencia por días completos conforme se reflicta na certificación do tempo traballado. Terán a consideración de servizos prestados como persoal temporal os prestados nas modalidades de funcionario/a interino/a, persoal laboral temporal e laboral indefinido non fixo nas prazas, postos e categorías idénticas ou non á vacante convocadas segundo o que se valore en cada caso. No caso de prazas, postos, categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de inicio do prazo de presentación das solicitudes de participación no proceso selectivo; e, polo tanto, tódolos servizos prestados e acreditados valoraranse como desempeñados no último grupo/subgrupo de clasificación profesional. Forma de acreditación: a experiencia laboral acreditarase mediante a presentación do certificado de vida laboral expedido pola Tesourería Xeral da Seguridade Social acompañado dun certificado da Administración Pública de procedencia. A non presentación de ámbolos dous documentos (Vida Laboral + certificado da Administración Pública de procedencia) suporá a non valoración do mérito alegado. No devandito certificado deberase facer constar a categoría, corpo, escala e/o especialidade dos devanditos servizos, o grupo ou subgrupo de clasificación profesional, a titulación esixida como requisito para o ingreso na mesma, o réxime xurídico da vinculación (persoal laboral, persoal funcionario…), o tipo de vínculo (laboral fixo, laboral temporal, laboral indefinido non fixo, funcionario interino, funcionario de carreira…), e o período de prestación de servizos desempeñado, con indicación da data de inicio e final, no seu caso, con indicación do tempo no que se permaneceu en situacións que non conleven o desempeño efectivo de prestación de servizos, así como as licenzas sen retribución. Os méritos relativos á experiencia profesional no Concello de Ames, serán comprobados de oficio polo servizo de RRHH, sen que sexa necesaria a presentación de documento acreditativo algún polos/as aspirantes. Non obstante, aconsellase aos aspirantes que se atopen nesta situación que presenten a vida laboral. Valorarase a formación específica directamente relacionada coas funcións, responsabilidades e/ou competencias profesionais inherentes á vacante convocada. Aos anteditos efectos, considerarase formación específica susceptible de valoración os cursos de formación específica, especialización ou perfeccionamento acreditados polas persoas aspirantes e que: 1) Teñan sido impartidos/realizados e/ou homologados no marco do Acordo de Formación para o Emprego das Administracións Públicas (AFEDAP), dos Acordos/Plans para a Formación Continua do Persoal das Administracións Públicas, ou equivalentes/substitutivos.2) Ou teñan sido impartidos, organizados e/ou homologados por Administracións Públicas e aqueloutros organismos públicos ou entidades de dereito público vinculados ou dependentes das mesmas, así como por Universidades Públicas.3) Ou que teñan sido impartidos ou organizados por centros de formación homologados; ou por Universidades Privadas, Escolas Oficiais, Colexios Oficias, Organización Sindicais e aqueloutras entidades públicas ou privadas sempre que os ditos cursos/accións de formación conten, en todo caso, con homologación ou recoñecemento oficial. E que no referido ao seu obxecto/contido cumpran, ademais, con algunha das seguintes condicións: · Que estean directamente relacionados coas funcións, responsabilidades e/ou competencias profesionais habitual e especificamente atribuíbles/inherentes á vacante convocada. · Ou que versen sobre algunha das seguintes materias de carácter transversal: · Linguaxe administrativa galega. · Prevención de riscos laborais/seguridade e saúde laboral. · Igualdade. · Protección de datos. · Administración electrónica. · Ofimática. · Atención e información ao cidadán. · Responsabilidade Social nas AAPP. Xestión pública responsable e sostible. · Procedemento administrativo. · Réxime Local. · Réxime xurídico do Sector Público. E non se valorarán, en ningún caso: - Os títulos académicos oficiais do Sistema Educativo Español (en ningún dos seus diferentes niveis) ou equivalentes doutros Estados, nin a formación/cursos recibidos para/durante a obtención dos mesmos. Non obstante, si que serán susceptibles de valoración os títulos de mestría, especialista/experto e aqueloutros de posgrao non doutoral (ou equivalentes) non habilitantes/imprescindibles para a obtención dunha titulación académica oficial determinada ou para o exercicio dunha profesión/carreira, e que teñan sido outorgados por Universidades, Centros de Educación Superior e restantes centros públicos ou privadas homologados/autorizados aos ditos efectos - Os certificados de profesionalidade e aqueloutras formas de acreditación oficial das cualificacións profesionais do Catálogo Nacional de Cualificacións Profesionais (ou equivalentes doutros Estados). - A asistencia a xornadas, simposios, seminarios, congresos ou similares/asimilables. - A formación especializada que resulte imprescindible/habilitante para a obtención dunha titulación académica oficial determinada ou para o exercicio dunha profesión/carreira. - A formación vinculada á preparación/desenvolvemento de procesos selectivos ou de provisión. A valoración da antedita formación específica realizarase conforme aos criterios de puntuación sinalados a continuación, e ata o máximo total de 30 puntos: 1) Nos supostos en que a praza convocada se clasifique no grupo A, subgrupo A1, acadarase o máximo total de 30 puntos a partires da 250 horas de formación, e de non chegar ao dito máximo outorgaranse 0,12 puntos por cada hora de formación.2) Nos supostos en que a praza convocada se clasifique no grupo A, subgrupo A2, acadarase o máximo total de 30 puntos a partires da 200 horas de formación, e de non chegar ao dito máximo outorgaranse 0,15 puntos por cada hora de formación.3) Nos supostos en que a praza convocada se clasifique no grupo B, acadarase o máximo total de 30 puntos a partires da 180 horas de formación, e de non chegar ao dito máximo outorgaranse 0,17 puntos por cada hora de formación.4) Nos supostos en que a praza convocada se clasifique no grupo C, subgrupo C1, acadarase o máximo total de 30 puntos a partires da 100 horas de formación, e de non chegar ao dito máximo outorgaranse 0,3 puntos por cada hora de formación.5) Nos supostos en que a praza convocada se clasifique no grupo C, subgrupo C2, acadarase o máximo total de 30 puntos a partires da 80 horas de formación, e de non chegar ao dito máximo outorgaranse 0,375 puntos por cada hora de formación.6) Nos supostos en que a praza convocada se clasifique na Agrupación profesional ou equivalentes, acadarase o máximo total de 4 puntos a partires da 40 horas de formación, e de non chegar ao dito máximo outorgaranse 0,75 puntos por cada hora de formación. Sen prexuízo do antedito, aos efectos da acreditación, consideración e valoración dos méritos sobre “formación específica” alegados polas persoas aspirantes aplicaranse, tamén, as normas e criterios indicados a continuación: - Entenderanse por Administracións Públicas as consideradas como tales no artigo 2.3. da Lei 40/2015, de 1 de outubro. - No caso de que a duración os cursos/accións de formación alegados só se estableza por créditos e non por horas, cada crédito equivalerá a 10 horas. - Valoraranse por unha soa vez os diferentes cursos/accións de formación cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. - Para a acreditación da formación específica alegada polas persoas aspirantes, e cuxa valoración pretendan, deberán achegar o título correspondente ou certificación ou documento acreditativo equivalente de ter superado o curso ou acción formativa alegados, emitido polo órgano competente da entidade/organismo organizador ou responsable aos ditos efectos acreditativos. - En ditos documentos acreditativos da realización dos cursos/accións formativas deberá constar a data da súa realización, a súa duración (en horas e/ou créditos), así como o seu obxecto e/ou materias/temario/contidos impartidos (agás cursos monográficos). De no figurar ou acreditarse ditos extremos, non serán obxecto de valoración. - En todo caso, non se terán en conta outras formas de acreditación da formación específica diferentes das previstas nestas bases. Contra a valoración provisional da fase de concurso, os/as aspirantes poderán presentar as reclamacións que estimen oportunas ante o propio tribunal dentro dos cinco (5) días hábiles seguintes contados a partir do día seguinte ao da publicación do anuncio co resultado da valoración provisional do concurso no taboleiro de anuncios da sede electrónica do Concello. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva no taboleiro de anuncios d sede electrónica e na páxina web do Concello, de ser posible. Concluída a cualificación final do proceso selectivo, o Tribunal determinará a relación dos/as aspirantes por orde decrecente da puntuación total final, con especificación da mesma, e elevará a correspondente proposta de nomeamento a favor do/a aspirante que obtivera a puntuación mais alta na fase de concurso. O tribunal non poderá facer proposta de nomeamento a favor dun número de aspirantes superior ó das prazas convocadas. Non obstante ó anterior, sempre que o tribunal propuxese o nomeamento de igual número de aspirantes ao de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante requirirá do tribunal de selección unha relación complementaria das persoas aspirantes que sigan á proposta, para o seu posible nomeamento como persoal funcionario de carreira ou persoal laboral fixo. Para os efectos previstos neste punto terán a mesma consideración que as renuncias os supostos referidos ós/ ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 7.ª das presentes bases xerais e as que se indiquen para cada praza nas respectivas bases específicas; ou que soliciten a excedencia de forma inmediata e no mesmo día da súa toma de posesión como funcionarios/as de carreira ou persoal laboral fixo do Concello de Ames. O tribunal poderá declarar deserta a praza obxecto da presente convocatoria que non resulte cuberta á súa finalización por non superar o proceso selectivo un número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º) A maior puntuación total obtida no apartado a) do mérito “experiencia profesional”. 2º) A maior puntuación total obtida no apartado b) do mérito “experiencia profesional”. 3º) A maior puntuación total obtida no apartado c) do mérito “experiencia profesional”. 4º) A maior puntuación total obtida no apartado de méritos académicos.5º) E, finalmente, no caso de que non houbera sido posible desfacer os empates trala aplicación dos criterios anteriores, este resolverase por sorteo, realizado por e ante os respectivos Tribunais, e coa presenza das persoas aspirantes afectadas que así o desexen.1. Finalizados os procesos selectivos, o Tribunal fará pública no taboleiro de anuncios da sede electrónica e na páxina web municipal a relación de persoas aspirantes que os superaron, por orde de puntuación e coa desagregación das puntuacións obtidas, e propoñendo o seu nomeamento como persoal funcionario de carreira ou persoal laboral fixo.2. Esta relación elevarase ao órgano competente, que ditará resolución coa relación de aprobados. A resolución publicarase no BOP e no taboleiro de anuncios da sede electrónica do Concello de Ames.3. Os/as candidatos/as finalistas que fosen propostos polo tribunal para ocupar as prazas convocadas deberá/n achegar, no prazo de vinte días hábiles, contados a partir do seguinte da publicación da proposta do tribunal, os documentos acreditativos dos requisitos esixidos para cubrir a praza convocada, que serán os indicados na base 7.ª das e as que se indican para cada praza no Anexo II.4. A falta de presentación en prazo da documentación esixida será equivalente a unha renuncia.5. As persoas aspirantes que acrediten o cumprimento dos requisitos esixidos na convocatoria serán nomeadas persoal funcionario de carreira ou declarado persoal laboral fixo, en función da praza obxecto de convocatoria, mediante Resolución do alcalde do Concello de Ames, que se publicará no BOP, no DOG e no taboleiro de anuncios da sede electrónica e páxina web municipal do Concello de Ames.6. Non poderán ser nomeadas persoal funcionario de carreira ou declaradas persoal laboral fixo, en función da praza obxecto de convocatoria, aquelas persoas que non acrediten cumprir cos requisitos esixidos na convocatoria, e quedarán sen efecto as actuacións relativas a elas.7. A toma de posesión no caso do persoal funcionario de carreira ou formalización do contrato no caso do persoal laboral fixo efectuarase dentro do prazo máximo dun mes a partir da publicación da resolución do nomeamento como funcionario de carreira ou a declaración como persoal laboral fixo no BOP.8. Os órganos de selección non poderán propor o acceso á condición de funcionario de carreira ou laboral fixo dun número superior de aprobados ao das prazas convocadas.9. No entanto, sempre que o órgano de selección propuxese o nomeamento de igual número de aspirantes que de prazas convocadas, cando se produzan renuncias dos aspirantes seleccionados ou cando da documentación achegada se desprenda que non cumpren cos requisitos esixidos na convocatoria ou por circunstancias sobrevindas se deduza a imposibilidade de incorporación dalgún aspirante antes do seu nomeamento ou toma de posesión ou formalización do contrato, o órgano convocante requirirá do órgano de selección unha relación complementaria dos que superaran o proceso selectivo e sigan aos propostos, por orde de puntuación, para o seu posible nomeamento como persoal funcionario de carreira ou persoal laboral fixo, segundo proceda.10. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 7.ª das presentes bases e as que se indiquen para cada praza nas respectivas bases específicas; ou que soliciten a excedencia de forma inmediata e no mesmo día da súa toma de posesión como funcionarios de carreira ou adquiran a condición de persoal laboral fixo do Concello de Ames.11. O órgano de selección poderá declarar desertas aquelas prazas obxecto da convocatoria que non resulten cubertas por non superar o proceso selectivo o número suficiente de aspirantes.12. O acto que poña fin ao procedemento selectivo deberá ser motivado. A motivación dos actos do órgano de selección ditados en virtude de discrecionalidade técnica no desenvolvemento do seu labor de valoración estará referida ao cumprimento das bases da convocatoria e das normas regulamentarias.13. Da resolución destes procesos selectivos non poderá derivarse en ningún caso incremento de gastos nin de efectivos.14. Corresponderá unha compensación económica, equivalente a vinte días de retribucións fixas por ano de servizo, rateándose por meses os períodos de tempo inferiores a un ano, ata un máximo de doce mensualidades, para a persoa funcionaria interina ou laboral temporal ou indefinida non fixa que, estando en activo como tal, vise finalizada a súa relación de servizos co Concello de Ames pola non superación dos procesos de estabilización nos que participase. A non participación do candidato no proceso de estabilización non dará dereito a compensación económica en ningún caso. Para aquelas prazas nas que só haxa un posto na RPT, ou na que habendo varios postos estes se vinculen a un único departamento e/ou servizo, a adxudicación terá carácter definitivo e farase a favor da persoa que houbera obtido a praza obxecto da convocatoria unha vez efectuados os sistemas selectivos especificados na base décimo quinta. Co fin de non causar prexuízos no funcionamento da organización, concluídos os procesos selectivos, naquelas prazas nas que haxa varios postos e estes se vinculen a diferentes departamentos e/ou servizos, a adxudicación terá carácter provisional e terán preferencia as persoas aprobadas que xa estiveran ocupando ditos postos. O Concello realizará con posterioridade un concurso entre tódolos postos correspondentes a prazas da mesma natureza e que terá como resultado a adscrición definitiva de cada traballador/a con praza a un dos postos da RPT. Nestes casos a adxudicación terá carácter definitivo e para determinala seguiranse os criterios especificados para os desempates das prazas/postos convocados pola Disposición Adicional 6ª. Só xerarán novas bolsas de emprego os procesos derivados do artigo 2, é dicir aqueles que se realicen por concurso-oposición. A xestión das bolsas de traballo farase conforme ao establecido no Texto Refundido do Regulamento de bolsas de traballo do Concello de Ames (BOP núm.212 de 07/11/2018). Contra estas Bases poderase interpor recurso contencioso-administrativo no prazo de dous meses, contados desde o día seguinte á súa publicación no BOP, perante a xurisdición Contenciosa- Administrativa segundo o disposto na Lei 29/1998, do 13 de xullo, reguladora da xurisdición contencioso-administrativa ou, con carácter previo e potestativo, recurso de reposición perante o alcalde presidente do Concello de Ames no prazo dun mes, de conformidade co establecido na Lei 39/2015, do 1 de outubro, do procedemento administrativo común das administracións públicas. Entenderase por “equivalentes” aos títulos expresamente requiridos: - Os títulos fixados como equivalentes ou substitutivos como consecuencia das modificacións/adecuacións operadas na normativa reguladora do sistema educativo español. - Os títulos respecto dos que se acredite homologación ou convalidación oficial, ou que resulten habilitantes para o exercicio da profesión/actividade profesional correspondentes. - Os supostos en que se conte con habilitación legal/oficial que permita exercicio da profesión/actividade profesional correspondentes.1. Permiso de conducir clase B 2. Permiso de conducir clase C 3. Certificación negativa emitida polo Rexistro Central de delincuentes sexuais acreditativa de non estar condenado por sentenza firme por algún delito contra a liberdade e indemnidade sexual, que inclúe a agresión e abuso sexual, o acoso sexual o exhibicionismo e provocación sexual, a prostitución e a explotación sexual e corrupción de menores, así como a trata de seres humanos.4. Carnet manipulador/a alimentos.5. Curso básico de primeiros auxilios. “Sr. Alcalde Concello de Ames D./D.ª _____________________________________________________________________, de _____ anos, con DNI _______________________ e domicilio en __________________________________________________, n.º ______, piso ____ C. P. ___________, da localidade _____________________________, con teléfono __________________, e correo electrónico _________________________________ EXPOÑO: I. Que desexo participar na CONVOCATORIA DO PROCESO SELECTIVO SEGUINTE: - PRAZA______________________________________________________________________ - Procedemento de selección: _ CONCURSO _ CONCURSO- OPOSICIÓN - Quenda discapacidade: _ SI _ NON - Lingua do exame: _ GALEGO _ CASTELÁN II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido no dito proceso selectivo; achegando, para estes efectos, e con arranxo ao disposto na base 11 das bases reguladoras, a seguinte documentación: a) DNI, pasaporte ou documento de identificación equivalente e acreditativo da identidade do aspirante. b) Copia de documento xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar nas respectivas convocatorias e procesos selectivos: ________________________________________________ c) Copia de documento xustificativo de estar en posesión, ou en condicións de obtelo antes do remate do prazo de presentación de instancias, do nivel coñecemento da lingua galega (CELGA ou equivalente) requirido para participar no respectivo proceso selectivo:__________________ d) Copia de documento xustificativo de ter aboado a taxa por dereitos de exame, na forma concreta indicada na base décima segunda. e) Relación dos méritos alegados polas persoas aspirantes para a súa valoración na fase de concurso ou no concurso (segundo proceda), xunto con copia da documentación xustificativas destes, e escrito de autobaremación detallada do aspirante con arranxo aos criterios de puntuación establecidos nas bases. Como aspirante con discapacidade legalmente recoñecida achego certificación/documentación acreditativa de dita condición, nos termos do previsto, ao efecto, no apartado e) da base 11 das bases reguladoras. Si ____ Non ____ E solicito adaptación para as probas a desenvolver Si ____ Non ____ Ames, a. de. de 202. 1. Os interesados no procedemento. A capacidade de obrar e o concepto de interesado. Identificación e firma dos interesados no procedemento administrativo.2. Da actividade das Administracións Públicas. Normas xerais de actuación. Termos e prazos. Obrigatoriedade de termos e prazos. Cómputo de prazos. Ampliación. Tramitación de urxencia.3. Os actos administrativos. Requisitos dos actos administrativos. Produción e contido. Motivación. Forma.4. Eficacia dos actos. Inderogabilidade singular. Executividade. Efectos.5. Notificación. Condicións xerais para a práctica das notificacións. Práctica das notificacións en papel. Práctica das notificacións a través de medios electrónicos. Notificación infrutuosa. Publicación. Indicación de notificacións e publicacións.6. Nulidade e anulabilidade. Nulidade de pleno dereito. Anulabilidade. Límites á extensión da nulidade ou anulabilidade dos actos. Conversión de actos viciados. Conservación de actos e trámites. Convalidación.7. Garantías do procedemento. Dereitos do interesado no procedemento administrativo.8. Iniciación do procedemento. Clases de iniciación. Información e actuacións previas. Medidas provisionais. Acumulación. Iniciación do procedemento de oficio pola administración. Inicio do procedemento a solicitude do interesado.9. Ordenación do procedemento. Expediente Administrativo. Impulso. Concentración de trámites. Cumprimento de trámites. Cuestións incidentais.10. Instrución do procedemento. Actos de instrución. Alegacións. Proba. Medios e período de proba. Práctica de proba.11. Informes. Petición. Emisión de informes. Solicitude de informes e ditames nos procedementos de responsabilidade patrimonial. Participación dos interesados. Trámite de audiencia. Información pública.12. Finalización do procedemento. Resolución. Actuacións complementarias. Desistencia e renuncia. Caducidade.13. Tramitación simplificada do procedemento administrativo común. Execución.14. Revisión dos actos en vía administrativa. Revisión de oficio. Revisión de disposicións e actos nulos. Recursos administrativos 15. Principios da potestade sancionadora. Principio de legalidade. Irretroactividade. Principio de tipicidade. Responsabilidade. Principio de proporcionalidade. Prescrición. Concorrencia de sancións.16. Responsabilidade patrimonial das Administracións Públicas. Principios da responsabilidade. Responsabilidade concorrente das Administracións Públicas. Indemnización. Responsabilidade de Dereito Privado.17. O municipio. Territorio e poboación. Organización. Competencias.18. Os bens das entidades locais. Concepto e clasificación dos bens. Patrimonio das Entidades locais. Conservación e tutela de bens. Inventario e rexistro dos bens Administración 19. Prerrogativas das Entidades locais respecto a os seus bens. A potestade de investigación. A potestade de deslinde. A potestade de recuperación de oficio. A potestade de desafiuzamento administrativo.20. Goce e aproveitamento dos bens. Utilización dos bens de dominio público. Utilización dos bens patrimoniais. Aproveitamento e goce dos bens comunais. Alleamento 21. Lei do Solo de Galicia: Intervención na edificación e uso do chan. Títulos habilitantes de natureza urbanística. Licenzas urbanísticas e comunicacións previas.22. Procedemento de outorgamento de licenzas. Prelación de licenzas e outros títulos administrativos. Caducidade das licenzas.23. Protección da legalidade urbanística. Obras e usos sen título habilitante en curso de execución. Obras terminadas sen título habilitante. Suspensión e revisión de licenzas. Protección da legalidade en zonas verdes, espazos libres, viarios, dotacións e equipamentos públicos. Protección da legalidade no chan rústico.24. Contratos do sector público. Delimitación dos tipos contractuais. Contrato de obras. Contrato de concesión de obras. Contrato de concesión de servizos. Contrato de subministración. Contrato de servizos. Contratos mixtos.25. A xurisdición contencioso administrativa. Obxecto do recurso contencioso-administrativo. Actividade administrativa impugnable. Pretensións das partes. Acumulación. Contía do recurso.26. Persoal ao servizo das Administracións Públicas. Clases de persoal. Concepto e clases de empregados públicos. Funcionarios de carreira. Funcionarios interinos. Persoal laboral. Persoal eventual. Persoal directivo.27. Acceso ao emprego público e adquisición da relación de servizo Principios reitores. Órganos de selección. Sistemas selectivos. Adquisición da condición de funcionario de carreira.28. Causas de perda da condición de funcionario de carreira. Renuncia. Perda da nacionalidade. Pena principal ou accesoria de inhabilitación absoluta ou especial para cargo público. Xubilación. Rehabilitación da condición de funcionario.29. Situacións administrativas do persoal ao servizo das Administracións Públicas. Situacións administrativas dos funcionarios de carreira. Servizo activo. Servizos especiais. Servizo noutras Administracións Públicas. Excedencia. Suspensión de funcións. Reingreso ao servizo activo. Situacións do persoal laboral.30. Planificación de recursos humanos. Obxectivos e instrumentos da planificación. Oferta de emprego público. Rexistros de persoal e Xestión integrada de recursos humanos.1. A administración e xestión pública da auga. Distribución competencial. Leis Estatal e Autonómica de Augas, e regulamentos respectivos; restante lexislación e normativa comunitaria, estatal e autonómica reguladora do dominio público hidráulico e do uso da auga.2. Normativa municipal reguladora dos Servizos municipais de Abastecemento e Saneamento do Concello de Ames. Ordenanza fiscal reguladora da taxa polo saneamento e depuración de augas residuais. Ordenanza fiscalizadora da taxa por subministración de auga.3. Autorización de Vertidos en sistemas Municipais do ciclo da auga. Aplicación ó Concello de Ames.4. O control de calidade das augas potables de consumo público. Indicadores de calidade. Proceso de vixilancia e parámetros a controlar.5. Redes de distribución; tipoloxía e análise comparativo. Vantaxes e inconvenientes. Métodos de cálculo.6. Tubaxes e pezas especiais para distribución de auga potable; tipoloxías de materiais empregados e procedementos de unión. Vantaxes e inconvenientes.7. Elementos singulares na explotación de redes de abastecemento; arquetas, válvulas especiais, caudalímetros e outros elementos.8. Coñecemento físico da rede de distribución de auga potable; accesorios para a explotación, tipoloxía e funcionalidade. Proceso de instalación dunha rede. Probas de tubaxes instaladas.9. Telelectura de contadores, elementos para a dixitalización dunha rede de abastecemento.10. Detección de fugas en sistemas de distribución de auga.11. Reparación de fugas en sistemas de redes de auga de Servizos Municipais de Auga. Servizos afectados.12. Compoñentes da auga non rexistrada (ANR), Indicadores de xestión, actuación para mellorar a ANR e redución de perdidas aparentes.13. Esquema xeral dunha ETAP. Procesos convencionais e controis.14. Redes de saneamento: compoñentes. Deseño e xestión de augas fecais e pluviais. Sistemas de evacuación unitarios e separativos, Vantaxes e inconvenientes 15. Redes de saneamento: deseño e trazado. Limitacións por afeccións a outras infraestruturas 16. Instalacións complementarias de rede de saneamento: acometidas, baixantes, arquetas de inspección e pozos de rexistro, sumidoiros, desaugadoiros e comportas, cámaras de descarga. Sifóns, aliviadeiros, depósitos de retención e estacións de bombeo.17. Esquema xeral dunha EDAR. Procesos convencionais. Control e índices de depuración.18. Consumo enerxético no ciclo integral da auga, marco regulador, xestión da enerxía e auditoría enerxética.19. Organización e xestión de reclamacións e tratamento da información derivada da atención ao público na xestión dun servizo municipal de augas.20. Cartografía: plano, mapa. Escalas. Concepto e tipos de escalas. Formatos. Lectura de planos.21. Perfil lonxitudinal. Perfís transversais. Elementos e métodos. Aplicacións á obra civil. Medición de superficies e cálculo de volumes.22. A redacción do proxecto: documentos do proxecto. Memoria, planos e prego de prescricións.23. Orzamento. Documentos dun orzamento: medicións, cadro de prezos e orzamento. Conceptos básicos dun orzamento. Aplicación a PRESTO: Conceptos básicos, formatos e base de datos.24. AutoCAD. Introdución ao modelo BIM.25. Sistemas de información xeográfica. Concepto, funcións e aplicacións. Modelo de datos. Vantaxes e inconvenientes vectorial-ráster. Qgis.1. Os servizos sociais no ámbito local. Competencias das entidades locais en materia de servizos sociais. Marco normativo.2. Marco competencial autonómico dos servizos sociais: Lei de servizos sociais de Galicia. Estrutura, niveis de atención e función.3. Decreto 99/2012 polo que se regulan os servizos sociais comunitarios e o seu financiamento. Conceptos xerais.4. Convenio programa para o desenvolvemento das prestacións básicas de servizos sociais nas corporacións locais. Principios xerais do Plan concertado.5. Lei 39/2006 de 14 de decembro de promoción da autonomía persoal e atención a persoas en situación de dependencia.6. Orde 22 de xaneiro de 2009 do servizo de axuda no fogar en Galicia.7. Ordenanza reguladora do Servizo de axuda no fogar de Ames 8. Teleasistencia e o programa de xantar na casa.9. Ordenanza do Programa de alimentos de Ames e transporte metropolitano.10. Deontoloxía no traballo social. Código ético a confidencialidade e o segredo profesional.11. O traballador/a social como membro dun equipo interdisciplinar.12. Planificación en traballo social. Elaboración de plans, programas e proxectos sociais.13. Metodoloxía do traballo social. Conceptos e fases do método.14. Ferramentas informáticas para o traballo social: MATIASS, SIUSS. SIGAD.15. A historia social única (hsue) Decreto 89/2016 30 de xuño polo que se regula a creación, uso e acceso a historia social única electrónica.16. Lei 3/2011, do 30 de xuño, de apoio á familia e á convivencia de Galicia. Acollemento familiar na Comunidade Autónoma.17. Lei 3/2011, do 30 de xuño, de apoio á familia e á convivencia de Galicia. Principios reitores e familias de especial consideración respecto á lei.18. Pensións non contributivas: xubilación e invalidez.19. Lei 10/2013 do 27 de novembro de Inclusión Social de Galicia e Decreto 14/2019 de desenvolvemento da Lei de inclusión social de Galicia. Definición, persoas beneficiarias, estrutura dos tramos, requisitos xerais de acceso e exencións.20. Colectivos específicos: menores. O papel dos Servizos Sociais. Medidas de protección. Recursos e programas coa infancia e a adolescencia.21. Ordenanza reguladora da Renda de garantía básica e das axudas de recuperación en situacións de emerxencia social do Concello de Ames.22. Colectivos específicos: persoas con discapacidade. Procedemento para a valoración e o recoñecemento da discapacidade.23. Colectivos específicos: persoas maiores. Aspectos sociais do envellecemento. Necesidades sociais das persoas maiores. Recursos. Servizos de apoio.24. Colectivos específicos: Muller. O papel do/a traballador/a social na atención á muller no ámbito municipal. Actuacións dos profesionais nos servizos sociais para a atención das mulleres que sofren violencia de xénero.25. Papel dos servizos sociais municipais na atención as persoas migrantes.1. Organización e funcionamento do municipio.2. O municipio: elementos e competencias.3. Ordenanzas, regulamentos e bandos: clases procedementos de elaboración e aprobación.4. Función pública local: os funcionarios públicos locais.5. Funcións os conserxes dos centros de ensino de Ames.6. Apertura e peche de edificios e locais. Posta en marcha e parada de instalacións.7. Depósito, entrega, recollida e distribución de correspondencia e obxectos.8. Almacenamento e traslado de materiais e aveños. Traslado de cargas.9. Organización e funcionamento dun centro escolar: Órganos colexiados e composición. Órganos de coordinación docente e composición.10. Proxectos de xestión dun centro educativo.1. Toponimia MUNICIPAL: PARROQUIAS, ALDEAS, LINDES, URBANIZACIóNS, PARQUES, XARDíNS E ZONAS VerDES, FONTES, PILónS, PONTES E RoTEIROS DO TERMo MUNICIPAL. ESCOLAS, SERVIzoS, CENTROS, OFICINAS MUNICIPAIS, PAZOS E MONUMENTOS DE INTERESe CULTURAL DO CONCELLO DE AMES.2. Rueiro e trazado urbano do termo municipal de Ames.3. Xeografía vial. Rede de estradas do Concello de Ames.4. Obrigas DOS/as TRABALLADORES/as EN MATERIA DE PREVENCIóN DE RISCOS. Nocións BásICAS SOBRE NORMAS DE SEGURIDADE NAS OBRAS DE CONSTRUCIóN. PREVENCIóN DE ACCIDENTES. ELEMENTOS DE SEGURIDADE.5. Movementos de terra. Excavacións, zanxas e pozos, cimentación. Explanacións, taludes, tongadas, recheos, cunetas, canalizacións, tubaxes e condutos, arquetas.6. Obras en estradas: materiais básicos. Sinalización, desvío de tráfico, acopio de materiais.7. Asfaltado e bacheado. Compactación e acabado con diferentes tipos de aglomerado.8. Xestión DE RESIDUOS: CLASIFICACIón E xestión DE DIFERENTES TIPOS E MATERIAIS CONTAMINANTES.9. Ferramentas manuais e equipos de traballo: tipos de ferramentas e usos, MANIPULACIón E MANTEMENTO DE FERRAMENTAs e equipos de traballo.10. Traballos complementarios de ALBAnelería, XARDINARía E BRICOLAXE.” As presentes Bases e o acordo que as aproba poñen fin á vía administrativa e poderase interpor recurso contencioso-administrativo no prazo de dous meses, contados desde o día seguinte á súa publicación no BOP, perante a xurisdición Contenciosa- Administrativa segundo o disposto na Lei 29/1998, do 13 de xullo, reguladora da xurisdición contencioso-administrativa ou, con carácter previo e potestativo, recurso de reposición perante o alcalde presidente do Concello de Ames no prazo dun mes, de conformidade co establecido na Lei 39/2015, do 1 de outubro, do procedemento administrativo común das administracións públicas. O alcalde, a 5 decembro de 2022. Iset Reimondez Socarras